3. számú melléklet

Műszaki leírás

ital- és snack automaták telepítéséhez

A Terrorelhárítási Központ a 1101. Budapest, Zách u. 4., Zách u. 6. és 7030 Paks, Gesztenyés u. 6. szám alatt található objektumaiba szeretne az állomány komfort érzetének javítása érdekében, megfelelő minőségű és ár-érték arányú, 7/24 szolgáltatás keretében hideg- és melegital, energiaital, valamint snack automatákat telepíttetni külső vállalkozó bevonásával

Az épületek zárt belső tereiben kerülnek telepítésre az automaták. A tervezett elhelyezési pozíciókat tartalmazó táblázat alapján szükséges a telepítés.

17 db automata:

* 3 db meleg ital automata,
* 11 db hidegital automata, melyben van lehetőség édesség és snack termékek elhelyezésére (továbbiakban: vegyes használatú automata),
* 3 db energiaital automata.

A darabszám csökkenthető az energiaital opcionális beintegrálásával a hideg ital automatákba.

Bérletre vonatkozó fontosabb feltételek:

* Az automaták üzemeltetéséhez szükséges engedélyek beszerzése, a HACCP élelmiszerbiztonsági rendszer alkalmazása, az alkalmazni kívánt dolgozók egészségügyi orvosi vizsgálatáról való gondoskodás, valamint az üzemeltetéshez szükséges feltételek biztosítása Bérlő feladata és költsége.
* A gépek ivóvíz és elektromos hálózathoz való csatlakozási lehetősége kiépítésre kerül a Kiíró által.
* A bérleti díj havonta kerül kiszámlázásra. Fizetés átutalással történik, a számlán meghatározott fizetési határidőig. A bérleti díj a KSH által közzétett fogyasztói árindex mértékének megfelelően emelkedhet.
* A Bérlő vállalja, hogy a forgalmazott termékeket a pályázatban (fogyasztói kosár – 3. számú melléklet) megjelölt áron értékesíti, az ár módosítására évente egy alkalommal kerülhet sor a KSH árindex figyelembe vételével. A fogyasztói árak tárgyévi mértékéről a Bérlő a Bérbeadót díjközlő levél útján értesíti.
* A bérbe adott terület, bérlő által harmadik személy részére semmilyen formában tovább nem hasznosítható, albérletbe nem adható.
* Bérlő köteles a bérelt terület állagának, környezeti higiénés állapotának megóvására.
* Az automaták igénybevétele napi 24 órában történik.
* Az automatában alkohol tartalmú szeszes ital forgalmazása nem engedélyezett.
* A Kiíró a megajánlott bérleményre bejárási lehetőséget biztosít egy adott, előre egyeztetett időpontban, a pályázati kiírásban megadott elérhetőségeken.
* A Kiíró és a Bérlő évente egyszer értékelik az automaták által kínált termékek fogyási volumenét, annak érdekében, hogy a telepített gépek számát optimalizálják mind két fél érdekeit figyelembe véve.
* az automatáknak rendelkezniük kel az úgynevezett Automata Felügyeleti Egységgel (AFE), amely segítségével a tárolt adatokról az üzemeltetőnek rendszeresen adatot kell szolgáltatnia a Nemzeti Adó- és Vámhivatal (NAV) részére.

Automaták elhelyezési táblázata:

|  |  |  |  |  |  |  |
| --- | --- | --- | --- | --- | --- | --- |
| **Telephely** | **Épület** | **Emelet** | **kávé automata** | **üditőital és snack automata** | **energiaital automata** | **szállítási útvonal** |
| Bp, Zách utca 4. | 13. épület | 1. |  | **1** |  | **31 lépcsőfok** |
| Bp, Zách utca 4. | 16. épület | fszt. |  | **1** |  | **-** |
| Bp, Zách utca 4. | 11. épület | fszt. |  | **1** |  | **-** |
| Bp, Zách utca 4. | Lőtér |  |  | **1** |  | **-** |
| Bp, Zách utca 4. | 15. épület | fszt. |  | **1** |  | **4 lépcsőfok** |
| Bp, Zách utca 4. | 8. épület | fszt. |  | **1** | **1** | **3 lépcsőfok** |
| Bp, Zách utca 4. | 24. épület | fszt. |  | **1** |  | **-** |
| Bp, Zách utca 4. | 1. épület | fszt. | **1** | **1** |  | **2 lépcsőfok** |
| Bp, Zách utca 4. | 30. épület | fszt. | **1** | **1** | **1** | **7 lépcsőfok** |
| Bp, Zách utca 6. | Irodaház | fszt. |  | **1** | **1** | **4 lépcsőfok** |
| 7030 Paks, Gesztenyés u. 6. |  | fszt. | **1** | **1** |  | **4 lépcsőfok** |
| **Összesen:** |  |  | **3** | **11** | **3** |  |